Viborger Samler, 1841-09-28
Deres Majestæter Kongen og Dronningen og den kgl. Familie modtoges ved Grændsen af Helsingøer Byes Grund af Commandanten og flere af Garnisonens Officierer samt Magistraten og Borgerrepræsentanterne. Borgermesteren som Ordfører for Communalbestyrelsen tolkede med nogle faa men hjertelige Ord de Hengivenhedsfølelser, der besjælede Byens Jndvaanere ved at see D. M. første Gang efter Deres Thronbestigelse i denne By. Derpaa ledsagedes de kgl. Gjester af de samme Personer, derhavde modtaget dem, til Byen, ved hvis Indgang en skjøn Decoration var opført, samt Kongens og Dronningens tilligemed Kronprindsens og Kronprindsessens Navnetræk prydede med Grønt vare anbragte. J samme Decoration faaes Attributerne for forskjellige Næringsveie og flere danske Flag vaiede omkring disse, hvilket Alt tog sig saare smukt ud. Det samtlige Færgelang, Lodserne og de forskjellige Haandværkslang samt andre Haandværkere vare forsamlede udenfor Byen med Faner og Musik, for at bringe Majestæterne deres Velkomst; som Ordfører for Færgelauget fremstod Raadmand og Oldermand Lund, der med sand dansk Sømands=Ærlighed bød Kongen et hjerteligt Velkommen. For Haandværkerne fremstod 3 Laugs mestere, af hvilke Snedkermester Jansen udtalte paa en ukunstlet men hjertelig Maade, hvor lykkelig Haandværks standen føler sig under Christian den Ottendes Regjering, Lodsernes Talsmand var disses Bogholder, Søkrigscommissair Hjorth, der ligeledes yttrede Lodsernes Glæde over at see Kongen og Dronningen i Helsingøer, og frembragte deres oprigtige Ønsker for deres Vel. Under et vedvarende jublende Hurraraab og Klokkernes Ringen droge, de høie Gjæster ind i Byen og derfra til Kronborg. 10 blæsende Postillioner rede foran Vognen. Paa Gaderne, hvorigjennem Toget kjørte, vare flere skjønne Decorationer anbragte. Paa Kronborg var talrig Cour for samtlige Embedsmænd, de fremmede Consuler, Magistraten og Borgerrepræsentanterne. Efterat Majestæterne havde taget Fæstningen i Øiesyn, tog de til Øresunds Toldkammer, hvor samtlige Embedsmænd bleve dem præsenterede af Directeuren Conferentsraad Holten, hvem de tillige beærede med deres Besøg. – Derfra gik de høie Herskaber til Havnen, hvor en simpel men skjøn Festlighed var foranstaltet af Færgelauget og Lodserne for at hilse det unge Fyrstepar. Samtlige Tømmerfolk ved Værfterne vare opstillede med deres Øxer, og Qvarantainebroen, paa hvilken de høie Herskaber toge Plads, var belagt med Klæde og prydet med Blomster. J Havnen laae samtlige Baade, med Flag, hvorfra Sømændene med Familie hilsede De K. H., og liggend for Broen laae tvende Baade, en med et Musikcorps og en anden med Sangere, der afsang en i denne Anledning affattet Sang. – Efterat de høie Gjester derpaa vare hilsede med Kanonskud og jublende Hurraraab, udbragte Hs. M. Kongen et: "Længe leve foralle brave danske Sømænd, hvilket umiskjendeligen frembragte et dybt Jndtryk hos alle Tilstædeværende. Kongen og den hele kongl. Familie gik fra Qvarantainebroen over paa et nylig af Stabel løbet Skib, som er det første der er bleven bygget i Helsingøer, og her underholdt begge Majestæterne sig meget venligen med Skibsbygger Løve og hans Søn, der begge ere bekjendte som dygtige og dristige Mænd. Fra Havnen tog Hs. Maj. ud til Skydebanen, for at opfylde Broderskabets frembragte Ønske, at han som Selskabets høie Patron vilde glæde dem med sin Nærværelse. Fuglekongen overleverede Kongen Selskabets Tegn, en liden Guldfugl i grønt Baand, hvilken Allerhøistsamme havde den Naade at modtage og strax hefte paa sin Kjole. Hs. M. tog Plads i Skivesalen, hvor en Sang blev afsjungen. – Fra Skydebanen tog Hs. M. til Raadstuen, hvor Magistraten og Repræsentanterne vare samlede. Her indlod Kongen sig i Samtale om Byens Anliggender, navnligen om Fattig- og Skolevæsenet og yttrede blandt Andet, at det ene var ved en Forening af fælles Kræfter og Evner af Borgerne og Øvrigheden at Communalanordningens Øiemed kunde opnaaes. Hs. Maist. behagede derefter at tage begge Kirkerne, Skolen og det almindelige Hospital i Øiesyn, hvorefter Allerhøistsamme aflagde et Besøg paa Marienlyst hos Fru Kammerherreinde v. Krogh, hvem Hs. M. allerede forud havde beæret med sin Nærværelse. Medens Hs. M. opholdt sig paa Skydebanen, besøgte Hs. M. Dronningen Asylet, hvor Directricen og Bestyrelsen vare forsamlede og Børnene afsang en Sang. Hs. Majest yttrede sig særdeles tilfreds med denne Jndretning. Paa Kronborg gav Hs. M. Taffel Kl. 6 1/2, hvortil saa Mange vare tilsagte som Pladsen tillod. Foruden en stor Deel militaire, geistlige og civile Embedsmænd og fremmede Consuler vare og tilsagte af Magistraten Borgemesteren, en af de kongelige og en af de borgerlige Raadmænd, samt Formanden for Repræsentanterne. Under Taffelet udbragte Hs. M. allernaadigst en Skaal for Commandanten og Garnisonen samt en Skaal for Helsingøers Byes Vel, hvorved han behagede at yttre, hvor glædeligt det havde været ham, at modtage saa umiskjendeligt et Beviis paa Jndvaanernes Kjerlighed og Hengivenhed. Borgermesteren frembragte paa Byens Vegne en allerunderdanigst Taksigelse for denne Skaal og tolkede i nogle faa hjertelige Ord Jndvaanernes Følelser for Fyrsteparret. Efter Taffelet bragte Haandværkstanden D. M. et Fakkeltog paa Kronborg Slotsgaard med 100 Fakler og Musik. Efterat en Sang var afsungen, gjenlød den gamle Borg af vedholdende ublende Hurraraab. Kl. omtrent 8 beærede Kongen og Dronningen med deres høie Nærværelse et Bal, der var foranstaltet i Øresunds Klubs Locale. Ved deres Ankomst i Salen modtoges de med en Sang. – Baade Kongen og Dronningen underholdt sig paa den dem egne elskværdige Maade med en stor Deel af de tilstedeværende Herrer og Damer. Hs. Maist. Kongen behagede at gjøre en Prommenade med Fru Kammerherreinde v. Krogh og Fru Generalinde Michaelsen, og Hs. M. Dronningen med en af Selskabets Directeurer Kjøbmand Thune og Borgermester Etatsraad Steenfeldt, ligesom ogsaa Hs. Kongl. H. Kronprindsen, gjorde en Prommenade med en af Damerne. Omtrent Kl. 10 forlod de høie Gjæster Ballet og kjørte ud af Byen, der var smagfuldt illumineret. (Da.)